Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr. \_\_\_\_/\_\_

din \_\_\_\_\_\_\_ 2023

Cu privire la aprobarea cuantumului

tarifelor pentru serviciile auxiliare prestate

consumatorilor de către S.R.L. ”Petcom - Lux”

Având în vedere:

- hotărârea Consiliului de administrație al Agenției Naționale pentru Reglementare în Energetică cu privire la emiterea Avizului privind cuantumul tarifelor pentru serviciile auxiliare prestate consumatorilor de către S.R.L. ”Petcom - Lux” nr. 249 din 28.04.2023;

- demersul Agenției Naționale pentru Reglementare în Energetică nr. 05 – 01/1800 din 03.05.2023 înregistrat în registrul comun al Primăriei or. Căușeni de evidență a corespondenței cu nr. de intrare 02/1 – 23 – 534 din 12.05.2023,

în baza:

- art. 4 (1), lit. c), 12 (1), (2) din Legea privind descentralizarea administrativă nr. 435 – XVI din 28.12.2006,

- art. 35 (15) din Legea privind serviciul public de alimentare cu apă și de canalizare nr. 303 din 13.12.2013,

în conformitate cu Metodologia privind aprobarea și aplicarea tarifelor la serviciile auxiliare prestate consumatorilor de către operatorii serviciului public de alimentare cu apă și de canalizare aprobată prin Hotărârea Agenției Naționale pentru Reglementare în Energetică nr. 270/2015 din 16 decembrie 2015,

în temeiul art. 3, 9, 10 (1), (2), 14 (3), 19 (3), 20 (1), (5) din Legea privind administrația publică locală nr. 436 – XVI din 28.12.2006, Consiliul Orășenesc Căușeni, **DECIDE**:

1. Se aprobă cuantumul tarifelor pentru serviciile auxiliare prestate consumatorilor de către S.R.L. ”Petcom - Lux”, conform anexei parte integrantă a prezentei decizii.

2. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu, nr. 3.

În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, la judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

3. Prezenta decizie se comunică:

* Dlui Anatolie Donțu, primarul orașului Căușeni;
* Administrației S.R.L. ”Petcom - Lux”;
* Agenției Naționale pentru Reglementare în Energetică;

- Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrul de stat al actelor locale.

PREȘEDINTELE SECRETARUL CONSILIULUI

ȘEDINȚEI ORĂȘENESC

Ala Cucoș -Chiseliță

Primar Anatolie Donțu

Secretarul Consiliului Orășenesc Cucoș - Chiseliță Ala

Viceprimar Victor Caraman